《辰溪县》
清代·金德嘉

临溪斗大一孤城，复嶂曾崖路不平。委巷逢人多鴂舌，莱田极目少牛耕。

官程空有停骖馆，诏使曾无负弩迎。漠漠荒烟豺虎窟，天寒日暮客心惊。

作者简介：（1630—1707）清湖北广济人，字会公，号豫斋。康熙二十一年进士，官翰林院检讨，与修《明史》、《一统志》。曾主贵州乡试。以与徐乾学善，被掌院李光地劾罢。归后闭门著书。门人私谥贞孝先生。有《居业斋文集》、《居业斋诗钞》、《续纂元明名臣言行录》。